ผ่าฟันคุด(ล่างซ้าย)มา แล้วยาชาหมดฤทธิ์ รู้สึกปวดมากๆ ทานยาแก้ปวดตามที่ได้รับมาก็ไม่หายปวด ไม่ทุเลาลง ทำยังไงดีคะ ปวดร้าวไปครึ่งหน้าเลยค่ะ
สวัสดีค่ะงานการผ่าฟันคุดเป็นการทำหัตถการผ่าตัดในช่องปากอย่างหนึ่ง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ อาจจะเห็นเป็นลิ่มเลือดที่แผลซึ่งจะสลายไปได้เองหลังการผ่าฟันคุดมา อาการปวดอาจจะเป็นมากช่วง 1-3 วันแรก หลังจากนั้นอาการปวดควรจะค่อยๆลดน้อยลงเรื่อยๆ หรือบรรเทาเมื่อได้ยาแก้ปวด หากยังปวดมาก มีกลิ่นเหม็นผิดปกติในปาก แผลปวด บวม แดง มีเลือดหรือหนองไหล ควรกลับไปพบทันตแพทย์ อาการปวดมากๆในวันแรกเกิดได้ การรับประทานยาแก้ปวดเช่น ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้สามารถทำได้ แต่ถ้าปวดมากขึ้นเรื่อยๆจนทนไม่ได้เลย แม้กินยาแล้วก็ไม่ดีขึ้น ควรกลับไปพบทันตแพทย์เพื่อตรวจประเมินซ้ำการดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง